تورکیه‌نین باش ناظر یاردیمچی‌سی نومان کورتولموش فتح الله چی ترور تشکیلاتی (فه تو) طرفیندن 15 ایی یولدا چئوریلیش جهدی زامانی شهید اولان‌لارین قانی‌نین حسابی‌نین حقوق چرچیوه سینده سوروشولاجاغینی سؤیله دی.
آنکارا قیزل‌آی میدانیندا فه تونون چئوریلیش جهدینه اعتراض ائدن وطنداش‌لارلا سس‌له‌نن کورتولموش"15 ایی یول آخشامین‌دان اعتباراً بورادا و 81 بؤلگه‌ده، بوتون میدان‌لاردا سینه‌سینی سیپر ائده‌رک بو میلتین دوشمن‌لرینه قارشی، دموکراتیا دوشمن‌لرینه قارشی، بو وطنین دوشمن‌لرینه قارشی جانینی فدا ائده‌رک میدان‌لاری دول‌دوران سئویملی تورکیه خالقی، هامینیزی حؤرمتله و سئوگیله سلاملاییرام."
باش ناظر یاردیمچی‌سی بو گون‌لر جنازه مراسیم‌لرینه قاتیلدیغینی، شهیدلر ایچینده آدسیز قهرمان‌لارین اولدوغونو بیلدیردی: "اگر اونلارین جسارتی اولماسایدی، اگر اونلارین تانک‌لارین قارشی‌سینا چیخان او جسور اورکلری اولماسایدی و سیز ده اونلار کیمی شهید اولماغا حاضر اولماسایدینیز، بو گون تورکیه راحت اولمازدی"، دئدی.
اعدام طلب ایله باغلی ایسه نومان کورتولموش بون‌لاری بیلدیردی: "هئچ شبهه‌نیز اولماسین، بو جانی‌لر تؤکدوک‌لری قان‌لاری اونوت‌دورا بیلمه‌یه‌جک. بیز بو قان‌لارین هامی‌سی‌نین حسابینی حقوق چرچیوه‌سینده سوروشاجاغیق و شهیدلریمیزین قانی یئرده قالمایاجاق… تورکیه میلتی چئوریلیش تشببوسو تورکیه سلاحلی قوه‌لری دئییل، اوردونون ایچری‌سینده 3-5 فه‌توچو شبکه منسوبو طرفیندن گلیر. بونو آییرماق لازیم‌دیر. چونکی ائله بو چئوریلیش جهدینه تورکیه سلاحلی قوه‌لری ایچری‌سینده اولان حکومت طرفدارلاری دیگر قروپا قارشی چیخیب و اونلارا خصوصی تشکور ائتمه‌یی اؤزومه بیر بورج بیلیرم. اونا گؤره تورکیه سلاحلی قوه‌لری‌نین شرفلی منصوب‌لارینی بو چئوریلیشین کؤلگه‌سی آلتیندا بوراخمایاجاغیق… میلته، میلی ایراده‌یه صاحب چیخان‌لارا هر زامان بیز ده صاحب چیخاجاغیق.
